בס"ד
"סודותיו של הר הבית"

אל הכותל המערבי כולנו מגיעים. אך, האם חשבתם פעם מה יש מעברו השני? את הכותל המזרחי הינכם מכירים? ואת הדרומי? ... 
אולי רציתם לדעת מה מתרחש בתוך הר הבית? איך נראית אבן השתיה, ומה יש במערה שתחתיה?
האם אפשר לראות שרידים של בית המקדש הראשון, או אולי לחזות במה שנותר מפארו של הבית שני? 
היכן נקבר ניקנור שעשה דלתות להיכל, ומה גילה החוקר שנפל לתוך קבר סמוך לשערי הרחמים?
מתי החלו לבנות את בית המקדש בשלישית, ומדוע נפסקה העבודה? 
היכן נגנזו הארון ולוחות הברית, ומה קרה לרב הכותל שניסה למצוא אותם?  

את התשובות לכל השאלות הללו (ועוד רבות, שאולי עניינו אתכם, אך לא ידעתם את מי לשאול) תוכלו לראות ולשמוע במצגת ובהרצאה המיוחדת 'סודותיו של הר הבית'.

המצגת מכילה מאות תמונות מרהיבות עין, עתיקות וחדשות, חלקן גם נדירות וסודיות. באמצעותן נצא לסיור וירטואלי סביב שערי הר הבית, נראה מה קורה בחללים התת קרקעיים של ההר ומה יש מתחת לחללים אלו ... 
[bookmark: _GoBack]נאתר את מקום אפר הפרה, נכנס אל מקום המקדש (הכל, כמובן, רק באופן וירטואלי ...) ונגלה מה שרד ממנו עד היום. 
תוך כדי סיורנו נלמד את דברי חז"ל ומקורות נוספים העוסקים בהר הבית, נבין אותם בצורה מוחשית ביותר, ונתעורר בשקיקה עזה לבנין בית המקדש, במהרה בימינו. 

